# metadata.dc.description[].value
Treball de l'alumnat del Grau de Mestre d'Educació Primària. Facultat d'Educació de la UB. Assignatura: Aprenentatge i Ensenyament de les Ciéncies Naturals. Curs: 2021-2022. Tutora: Mireia Esparza

# metadata.dc.description.abstract[].value
El que volem amb aquesta unitat didàctica és potenciar l’esperit crític dels alumnes per tal que puguin
diferenciar al llarg de la seva vida aquelles informacions fiables d’aquelles que no ho són. D’aquesta
manera, els ensenyarem a formar judicis crítics i a buscar sempre el coneixement real.
Basant-nos en la nostra experiència, sabem que els alumnes ens quedem amb aquelles dades curioses
que aprenem a l’aula o sentim pel carrer. De fet, molt sovint després d’una classe de dues hores a la
universitat, el que recordem amb més claredat és aquella anècdota o curiositat que ha explicat el
professor i que ha cridat la nostra atenció. Així doncs, creiem que el tema de resoldre els mites de la
ciència a través del mètode científic interessarà i motivarà molt als alumnes, que després podran anar
escampant orgullosos el seu coneixement a la família i als amics.
A més, és un tema molt útil que els alumnes podran utilitzar en el seu dia a dia, quan sentin els mites
que la gent utilitza. Això farà que els estudiants trobin un sentit i un significat a l’aprenentatge i que es
motivin amb aquesta unitat didàctica.
Finalment, creiem que és un tema que engloba moltes àrees i que, tot i que això seria perillós si no hi
hagués una bona organització, nosaltres evitarem que això passi amb una bona planificació prèvia i
introducció del tema, que servirà perquè els alumnes tinguin una idea dels continguts que es tractaran
i no vagin perduts en cap moment.

# metadata.dc.source[].value
Treballs de l'alumnat - Facultat d'Educació - Grau de Mestre d'Educació Primària